**Jegyzőkönyv**

 **az MTVE 2018. évi 3. elnökségi üléséről**

**Készült**: Balatonberény, 2018. június 23.-án, Balatonberény Kossuth L.1sz.

**Jelen vannak:** Dér Ferenc, Eckert Zoltán, Kerényi István, Lepp

 László, Novinszky József, Zsiborács Zoltán vezetőségi tagok, Gyimes

 Gyula FB elnök, később csatlakozott Szécsényi Szabolcs, a 6. napirendi

 ponthoz Szécsényi Lajos szervező.

Napirendi pontok: 1. 2018 évi terv részletes ismertetése,

 2. Szabad helyek elosztása, vendégkártya,

 3. Vízmélység, kotrás,

 4. Egyéb kikötői munkálatok,

 5. Javaslatok az alapszabály módositására,

 6. Parti-party,

 7. Egyebek

Dér Ferenc megállapítja, hogy az elnökségi ülés határozatképes. Szécsényi Szabolcs később érkezik. Tekintettel a később érkező gazdasági vezetőre a második napirendi ponttal kezdünk.

Az elnökség felkéri Lepp Lászlót a jegyzőkönyv vezetésére és Zsiborács Zoltánt a jegyzőkönyv hitelesítésére.

1. **Szabad helyek elosztása, vendégkártya,**

Két vitorlás hely a kizárások miatt felszabadult. A várólistán, első helyen álló Dér Ferenc nem kíván idén vitorlást letenni, a második helyen álló ifj. Gyimes Gyula a 92.sz. helyet kapja meg véglegesen. A másik helyet a várólistán, soron következő személynek kell felajánlani. Egy csónakos tagunk (Popovic Dejan) elhunyt, a 127. sz.hely felszabadult, egy csónakos tag ( Schwarckopf Gyula) írásban kilépett, helye 148. sz. felszabadult. A csónakos tagjelölteket ( Tamás Ottó, Horváth Tamás) a következő vezetőségire meg kell hívni.

**1./06./2018. határozat**

**Az elnökség a két vitorlás és két csónakos hely ügyében döntött, és szükségesnek tartja a várólisták bővítését 6-6 főre. A tagjelölteket, a következő vezetőségire kell meghívni.**

**Az elvesztett, elhunyt, és kilépett tagok kártyáit le kell tiltani.**

**Felelős: Zsiborács Zoltán**

 **Döme Péter a kártyák letiltásáért.**

**határidő: június 30.**

Tekintettel a meghívott vendégre, az elnökség a 6. napirendi pont megtárgyalásával folytatta az ülést.

1. **Parti-party**

A tavalyi szolgáltatásokat vesszük igénybe, részvételt regisztrálni kell július 31.-ig. A vendégek részvételi díja 1.500 Ft/ fő. Tagoknak a részvétel továbbra is díjmentes. A rendezvény dátuma 2018. augusztus 4.

**2./06./2018. határozat**

**Az elnökség a tájékoztatást, a javasolt 1500 Ft vendég részvételét díjat, valamint a jelentkezési határidőt, és a Parti-party augusztus 5-i időpontját elfogadta. Az írásbeli meghirdetést július 15.- ig az internetre fel kell rakni.**

**A rendezvény szervezéséért és lebonyolításáért**

**felelős: Szécsényi Lajos**

**határidő: augusztus 4.**

**A rendezvény meghirdetéséért**

**felelős: Dér Ferenc, Szécsényi Lajos, Vámos Csaba**

**határidő: július 15.**

1. **Vízmélység, kotrás**

A kézi hínárszedés a hét végén lezárul, a csatorna tisztítása az Önkormányzat segítségével megoldódik. Eckert Zoltán részletes felmérést készített a kikötő állapotáról. A bejárat biztonságos használatát meg kell oldani.

**3./06./2018. határozat**

**A meghatározott feladatokat végre kell hajtani.**

**Felelős: Zsiborács Zoltán a bejáratért**

 **Dér Ferenc az árokért**

**határidő: július 15.**

1. **2018. évi terv részletes elemzése**

Jelenleg 159 tagunk van. Minden tag minden fizetési kötelezettségének eleget tett.

Bevételeink tervszerűen alakultak. Kiadásaink a terv alatt teljesültek. Gazdálkodásunk kiegyensúlyozott.

**4./08./2018. határozat**

**Az elnökség tudomásul veszi, hogy jelenleg 159 tagja van az egyesületnek és a fizetési kötelezettségének mindenki eleget tett.**

**Az elnökség a tájékoztatást elfogadta.**

1. **Javaslat az alapszabály módosítására napirendi pontot az elnökség a következő elnökségi ülésre elnapolta.**

1. **Egyebek**

A kikötő Vizi rendészeti ellenőrzése június 21.-én megtörtént. Mindent rendben találtak.

**5./06./2018.sz határozat**

**A sólya kivitelezéséért elnökség felelőst jelölt ki.**

**felelős: Kerényi István, a szakmai konzultációért. Fehér László**

**határidő: 2018. december 31.**

**6./06./2018.sz. határozat**

**Klubtrikó rendelések:**

**A konkrét rendelésekkel együtt 25db –ot kell rendelni, felhasználásukról az elnökség később dönt.**

**Felelős: Kerényi István**

**határidő: augusztus 4.**

A kamera rendszer elkészült, műszaki átadása megtörtént.

**7./06./2018.sz. határozat**

 **A kamerákra vonatkozó figyelmeztető táblákat ki kell helyezni.**

**Felelős: Zsiborács Zoltán**

**határidő: június 30.**

Kmf.

 Lepp László Zsiborács Zoltán

 jegyzőkönyv vezető jegyzőkönyv hitelesítő